नेपालको संविधान २०७२ मा गरिएको व्यवस्था अनुरूप ७ माघ २०७४ अगावै सङ्घ, प्रदेश र स्थानीय तहको निर्वाचन सम्पन्न भैसक्नुपर्नेछ । यसै सन्दर्भमा स्थानीय तहको पहिलो चरणको निर्वाचन गत वैशाख ३१ गते सम्पन्न भएको हो । दोस्रो र तेस्रो चरणको निर्वाचन आज असार १४ र असोज २ गतेको लागि तय गरिएको छ । यो निर्वाचन एकै चरणमा सम्पन्न भएको भए स्थानीय तहको शासन सञ्चालन एकैसाथ प्रारम्भ गर्न पाइन्थ्यो तर सो हुन नसक्दा यसले राष्ट्रलाई आर्थिक लगायत अन्य थुप्रै दायित्व बढाएको छ । राजनीतिक दलहरूले यसबाट सबक लिई आगामी दिनमा यस्तो अवस्था नदोहो¥याउने प्रतिबद्धता जाहेर गर्नु जरुरी छ । चार महिनाको अन्तरमा सम्पन्न गरिन लागेको स्थानीय तहको यस निर्वाचनले भोलिका दिनमा जनप्रतिनिधिहरूको कार्यकाल तय गर्न समेत द्धिविधा उत्पन्न हुने देखिन्छ ।
